ක්‍රීඩා අමාත්‍ය මහින්දානන්ද අළුත්ගමගේ මහතා ලිපියක් නිකුත් කරමින් හිටපු සභාපති කපිල කුමාර මහතා දැනුවත් කර ඇත.ඉදිරියේදී පැවැත්වෙන නිලවරණය පිළිබඳ මාධ්‍ය දැනුවත් කිරීමේ හමුවක් කැඳවූ හිටපු සභාපතිවරයා, කඳ මිස හිස නැති කායවර්ධන ප්‍රවීණයන් තමාට එල්ල කළ චෝදනා ඔවුන්ටම පාරාවලල්ලක් වී ඇති බව පැවසීය.ඉදිරි නිල වරණයේදී පාර්ලිමේන්තු මන්ත්‍රී ආර්.දුමින්ද සිල්වා, හිටපු සභාපති කපිල කුමාර, හිටපු භාණ්ඩාගාරික රනිල් පෙරේරා ඇතුළුව ටී.එන්.ෆරීඩ්, පි‍්‍රයන්ත ගජනායක විංග් කමාන්ඩර් සේදර ප්‍රනාන්දු පුල්ලේ, ටී.කේ.කේ .චතුරංග යන මහත්වරුන්ගෙන් සමන්විත කණ්ඩායමක් නිලවරණයට ඉදිරිපත් වන බව පැවැසීය.හිටපු ලේකම්වරයාට ජාතික සංගම් / සම්මේලනවල කිසිදු නිලයකට සම්බන්ධ වීමට හැකියාවක් නැති බව පැවසූ කපිල කුමාර මහතා 2013 ජුලි 13 වන තෙක් ක්‍රියාත්මක වන පරිදි වසර දෙකක තහනමක් හිටපු ලේකම්වරයාට ක්‍රීඩා අමාත්‍යාංශය විසින් පනවා ඇති බව පැවසීය.කෙසේ වෙතත් කායවර්ධන සම්මේලනයේ පසුගිය වසරේ ගිණුම් වාර්තා රජයේ විගණකාධිපති දෙපාර්තමේන්තුව විසින් අනුමත කර ඇති බවත් ප්‍රකාශ කළ කපිල කුමාර මහතා තමාට එල්ල කළ චෝදනාවලින් නිදහස් වීමට එයම සාක්ෂියක් බව පැවසීය..